Zápisnica z rozporového konania 
s Ministerstvom hospodárstva Slovenskej republiky 
k Návrhu zákona o odbornom vzdelávaní a  príprave 
a o zmene a doplnení niektorých zákonov
Dátum: 	13. november 2008
Miesto:	kancelária generálneho riaditeľa sekcie regionálneho školstva Ministerstva školstva Slovenskej republiky
Prítomní:	podľa prezenčnej listiny 

1.	§ 3 ods. 1 písm. b)
V § 3 ods. 1 písm. b) žiadame za slová „v súčinnosti“ doplniť „s orgánmi štátnej správy podľa § 2 ods. 2 písm. a)“, nakoľko súčinnosť príslušných rezortov a stavovských organizácií je nevyhnutná z dôvodu koordinácie odborného vzdelávania pre potreby trhu práce vyplývajúce z rezortných a odvetvových stratégií a koncepcií Slovenskej republiky. 

Záver:	
Pripomienka predkladateľom stiahnutá

2.	§ 5
V § 5 žiadame, aby doterajší text ods. 4 bol nahradený nasledovným textom: „zamestnávateľ môže žiakovi strednej odbornej školy umožniť, aby úspešným absolvovaním štúdia získal aj odbornú spôsobilosť pre výkon povolania a odborných činností podľa osobitného predpisu“ a z uvedeného dôvodu doterajší text ods. 4 označiť ako ods. 5, doterajší text ods. 5 označiť ako ods. 6, doterajší ods. 6 označiť ako ods. 7. Dôvodom našej pripomienky je, že súčasný stav spôsobuje, že absolventi stredných odborných škôl nemajú spôsobilosť na vykonávanie činností nevyhnutných pre výkon povolania, ktoré vyžadujú iné predpisy napr. inštalatér nemá oprávnenie na zváranie a teda nemôže vykonávať svoje povolanie v plnom rozsahu. Takéto ustanovenie by vytvorilo predpoklady pre individuálne riešenie potrieb zamestnávateľov na základe dohody medzi žiakom a zamestnávateľom resp. školou a zamestnávateľom a do budúcnosti by umožnilo hľadať riešenie pre ich systémové finančné zabezpečenie (napr. zo zdrojov určených pre aktívnu politiku zamestnanosti, ktoré sa v súčasnosti využívajú len pre evidovaných nezamestnaných ).

Záver:	
Pripomienka predkladateľom stiahnutá

3.	§ 5 ods. 6
V § 5 ods. 6 žiadame za slovo „v súčinnosti“ doplniť aj pojem „s ostatnými orgánmi štátnej správy“, ďalej za pojem „vecnú pôsobnosť“ doplniť aj pojem „príslušného ústredného orgánu štátnej správy“ Dôvodom tejto pripomienky je, že pri ustanovovaní všeobecne záväzného právneho predpisu je potrebné určiť aj vecnú príslušnosť ústredného orgánu štátnej správy k jednotlivým študijným a učebným odborom sústavy odborov vzdelávania. Táto potreba vyplýva aj zo zriaďovania Sektorových rád odborného vzdelávania a prípravy. 

Záver:	
Pripomienka predkladateľom stiahnutá

4.	Žiadame riešiť problematiku navýšenia finančných normatívov pre učebné a študijné odbory v školách s technickým zameraním.  
Zdôvodnenie:  
Terajšia výška finančných normatívov nedostatočným spôsobom zohľadňuje náročnosť prípravy v školách zabezpečujúcich výučbu učebných a študijných  odborov technického zamerania..  

Záver:	
Pripomienka predkladateľom stiahnutá

5.	§ 2 ods. 2 písm. c)
V § 2 ods. 2 písm. c) žiadame za pojem „Slovenská lesnícka komora“ doplniť pojem „Slovenská banská komora“ a zároveň uvedený pojem doplniť aj v ďalších ustanoveniach vymenovávajúcich stavovské organizácie.

Záver:	
Pripomienka akceptovaná

6.	§ 11 ods. 1
Ustanovenie § 11 ods. 1 žiadame doplniť o nasledovné: „....po dohode so zriaďovateľom.“  Dôvodom tejto zásadnej pripomienky je, že zriaďovateľom stredných škôl je samosprávny kraj, ktorý vypracúva koncepcie pre rozvoj kraja, spolupracuje so zamestnávateľmi a stavovskými organizáciami nachádzajúcimi sa na jeho území a z tohto dôvodu považujeme súčinnosť v rozhodovaní so samosprávnym krajom za dôležitý.

Záver:	
Pripomienka akceptovaná

V Bratislave dňa 13. novembra 2008

Zapísal:	Ing. Marián Galan

Podpísané za:

PaedDr. Marko Vojsovič, v.r.
Ministerstvo školstva Slovenskej republiky
JUDr. Milan Orsáry, v.r.
Ministerstvo hospodárstva Slovenskej republiky

Zápisnica z rozporového konania 
s Ministerstvom pôdohospodárstva Slovenskej republiky 
k Návrhu zákona o odbornom vzdelávaní a  príprave 
a o zmene a doplnení niektorých zákonov

Dátum: 	13. november 2008
Miesto:	kancelária generálneho riaditeľa sekcie regionálneho školstva Ministerstva školstva Slovenskej republiky
Prítomní:	podľa prezenčnej listiny 
1.	K § 2 ods. 2
Žiadame doplniť písmeno e), ktoré znie: "e) vzdelávacie inštitúcie, ktoré majú v predmete činnosti celoživotné vzdelávanie formálneho i neformálneho charakteru". 
 
Odôvodnenie: 
Ministerstvo pôdohospodárstva SR má dve vzdelávacie organizácie, ktoré majú v predmete činnosti celoživotné vzdelávanie (formálneho i neformálneho charakteru). Jedna z nich je zameraná na oblasť poľnohospodárstva (Agroinštitút Nitra )a druhá na oblasť lesníctva (Národne lesnícke centrum vo Zvolene). Snahou rezortu je získať možnosť poskytovať odborné vzdelávanie pre učiteľov odborných predmetov a majstrov odbornej výchovy v oblasti pôdohospodárstva prostredníctvom týchto organizácií. 
 
Záver:	
Pripomienka predkladateľom stiahnutá

2.	K § 3 ods. 4
Žiadame vypustiť slová "najmenej raz za štyri roky". 
 
Odôvodnenie: 
Ústredné orgány štátnej správy tvoria odvetvové koncepcie individuálne,  podľa  vlastných potrieb a riadia sa pokynmi svojho vedenia, ktoré rozhoduje o  pláne úloh. 

Záver:	
Pripomienka akceptovaná v znení: „za slovo „prípravy“ vložiť slová „ktorú upravuje (aktualizuje)“.

V Bratislave dňa 13. novembra 2008
Zapísal:	Ing. Marián Galan
Podpísané za:

PaedDr. Marko Vojsovič, v.r.
Ministerstvo školstva Slovenskej republiky
Ing. Erik Rozkopál, v.r.
Mgr. Martin Illáš, v.r.
Ministerstvo pôdohospodárstva Slovenskej republiky

Zápisnica z rozporového konania 
s Konfederáciou odborových zväzov Slovenskej republiky 
k Návrhu zákona o odbornom vzdelávaní a  príprave 
a o zmene a doplnení niektorých zákonov

Dátum: 	13. november 2008
Miesto:	kancelária generálneho riaditeľa sekcie regionálneho školstva Ministerstva školstva Slovenskej republiky
Prítomní:	podľa prezenčnej listiny 

3.	K návrhu zákona
a)	V § 2 písm. d) doplniť text : Konfederácia odborových zväzov  Slovenskej republiky  a odborové zväzy 
b)	V § 6 Zástupcovia  zamestnancov doplniť text : Konfederácia odborových zväzov Slovenskej republiky a odborové zväzy, odborové organizácie  a zamestnanecké rady  zastupujú záujmy zamestnancov v oblasti odborného vzdelávania a prípravy 
c)	V § 12 Finančné zabezpečenie ods. 1) v prvej vete vypustiť  slová „môže“ a „poskytnúť „  a nahradiť slovom „poskytuje“ –  a znenie prvej vety bude : Žiakovi strednej odbornej školy sa poskytuje za podmienok podľa odseku 2 a 3 finančné zabezpečenie , ktorým sa sledujú výchovno-vzdelávacie ciele 
d)	V § 13 Hmotné zabezpečenie ods.1 ) v prvej vete vypustiť slová „ môže poskytnúť“ a nahradiť slovom „poskytne“ – znenie prvej vety bude : Žiakovi strednej odbornej školy sa poskytne hmotné zabezpečenie , ktoré slúži na úhradu nákladov spojených s jeho odborným vzdelávaním a prípravou  
e)	V § 13 ods.2) v prvej vete vypustiť slová „môže uhradiť“ a nahradiť slovom „uhradí“ – znenie prvej vety bude : Fyzická alebo právnická osoba, s ktorou má žiak uzatvorenú pracovnú zmluvu podľa osobitného predpisu uhradí ........... 
f)	V § 18 –Dozorná rada Fondu rozvoja odborného vzdelávania  a prípravy doplniť ustanovenia o tom, kto menuje a odvoláva členov dozornej rady; ktoré inštitúcie budú mať zastúpenie v dozornej rade Fondu s uvedením počtu  ich členov ; 
g)	Konfederácia odborových zväzov navrhuje kreovať dozornú radu na tripartitnom zastúpení t.j. členov dozornej rady Fondu rozvoja odborného vzdelávania a prípravy by mali navrhnúť zástupcovia štátu (MŠ SR) zástupcovia zamestnávateľov a zástupcovia zamestnancov. 
h)	V § 19 – Zdroje fondu – písm. b)  doplniť o slovo „povinné“ a znenie písm. b) bude : povinné príspevky od zamestnávateľov a stavovských organizácií 
 
Záver:	
Pripomienka akceptovaná nasledovne:
a) a b) zapracovaním odkazu na § 3 ods. 3 zákona o 103/2007 Z.z. o trojstranných konzultáciách na celoštátnej úrovni a o zmene a doplnení niektorých zákonov (zákon o tripartite),
c), d) a e) predkladateľ sťahuje
f) a g) predkladateľ sťahuje  s tým, že spôsob kreovanie dozornej rady bude zapracované v štatúte fondu 
h) predkladateľ berie na vedomie informáciu, že podľa ods. e) bude Fond rozvoja odborného vzdelávania a prípravy oprávneným prijímateľom podľa § 50 zákona č. 595/2003 Z.z. o dani z príjmov v znení neskorších predpisov a trvá na svojej pripomienke na písm. b).

V Bratislave dňa 13. novembra 2008

Zapísal:	Ing. Marián Galan

Podpísané za:

PaedDr. Marko Vojsovič, v.r.
Ministerstvo školstva Slovenskej republiky
JUDr. Jana Sláviková, v.r.
Konfederáciu odborových zväzov Slovenskej republiky